ปัดฝุ่น กบช.
โดย...ชัตน์วรี shewarat@hotmail.com
11 ก.พ. 2559

โดย...ชัตน์วรี [email protected]
ไทยกำลังใกล้สู่สังคมวัยสูงอายุ และหมดยุคที่ลูกหลานจะมาเลี้ยงดูพ่อแม่ รัฐบาลจึงต้องมาแบกรับภาระค่าใช้จ่ายสวัสดิการผู้สูงวัยมากขึ้น โดยสำนักงานเศรษฐกิจการคลัง (สศค.) ประเมินว่า หากไม่มีมาตรการใดๆ ออกมารองรับ ในอีก 10 ปีข้างหน้ารัฐจะมีค่าใช้จ่ายสูงถึง 6 แสนล้านบาท จากปัจจุบันที่มีค่าใช้จ่ายปีละ 2-3 แสนล้านบาท หรือเพิ่มขึ้น 1 เท่าตัว
แม้ว่าปัจจุบันมีกองทุนต่างๆ ที่จะรองรับดูแลสวัสดิการผู้สูงอายุ เช่น กองทุนประกันสังคม ดูแลผู้ประกันตนหรือพนักงานเอกชนประมาณ 10 ล้านคน กองทุนบำเหน็จบำนาญข้าราชการ (กบข.) ดูแลข้าราชการ 2 ล้านคน และกองทุนเงินออมแห่งชาติ เป็นภาคสมัครใจดูแลผู้ประกอบอาชีพอิสระ ที่ปัจจุบันมีสมาชิกเพียง 4 แสนคน และคาดว่าจะเพิ่มเป็น 1.5 ล้านคนในปี 2559 และกองทุนสำรองเลี้ยงชีพมีสมาชิก 2.97 ล้านคน 
ล่าสุด สศค.เตรียมปัดฝุ่น “กองทุนบำเหน็จบำนาญแห่งชาติ” หรือ กบช. ซึ่งเป็นกองทุนภาคบังคับให้คนทำงานทั่วประเทศกว่า 13 ล้านคนได้มีเงินออม เริ่มต้นจะให้สมาชิกและนายจ้าง ส่งเงินสะสม 3% ของค่าจ้าง 
ถือเป็นหลักประกันเล็กๆ ว่าจะมีเงินออมในยามชราภาพ